อิงกริดที่ 1 อเล็กซานดร้า

พระบรมฉายาลักษณ์เมื่อครั้งเสด็จยังอาคารสภาเมืองบัลมอรัลเมื่อปี 2027

**สมเด็จพระราชินีนาถอิงกริดที่ 1 อเล็กซานดร้า** (พระนามเต็ม อิงกริด มาร์เกรเธ่ ธอร์ฮิลดูร์ อเล็กซานดร้า; เกิดวันที่ 21 มกราคม ค.ศ. 2004) หรือเป็นที่รู้จักในพระนามสามัญชนที่ว่า "**นางสาวอิงกริด อเล็กซานดร้า อาเกิชฮืส**" ทรงเป็นพระมหากษัตริย์แห่งสหราชอาณาจักรโทบาบริสตีนี่พระองค์แรกในรอบกว่า 69 ปีและทรงเป็นสมเด็จพระราชินีนาถพระองค์ที่ 2 ในประวัติศาสตร์ต่อจากสมเด็จพระราชินีนาถเอลิซาเบธ

## พระราชประวัติ

**สมเด็จพระราชินีนาถอิงกริดที่ 1 อเล็กซานดร้า** เสด็จพระราชสมภพเมื่อวันที่ 21 มกราคม ค.ศ. 2004 โดยทรงเป็นพระราชธิดาพระองค์ใหญ่ในเจ้าชายโอกุน ดยุคแห่งทรอนด์ไฮม์ ผู้อ้างสิทธิ์ราชบัลลังก์แห่งราชวงศ์อาเกิชฮืลพระองค์ที่ 2 และเจ้าหญิงเม็ตเตอ-มาริต ดัชเชสแห่งทรอนด์ไฮม์ โดยทรงเสด็จพระราชสมภพ ณ โรงพยาบาลฟินปอกาโตว์ตีร์ ในเมืองบริจด์ทาวน์ โดยชื่อแรกเกิดของพระองค์คือ **อิงกริด อเล็กซานดร้า อาเกิชฮืส** โดยพระองค์ทรงเข้ารับบัพติศมาเมื่อวันที่ 16 กุมภาพันธ์ ค.ศ. 2004 ณ โบสถ์โคเปนเฮเกน ในเมืองบัลมอรัล ทรงมีพระอนุชาอยู่ 1 พระองค์คือเจ้าชายสแวร์เรอ มักนุส (หรือพระนามสามัญชนคือ สเเวร์เรอ มักนุส อาเกิชฮืล)

## การศึกษา

ในปี 2008 ทรงเข้ารับการศึกษาระดับชั้นอนุบาลที่โรงเรียนเซนต์แมรี่ ในเมืองบัลมอรัล และในปี 2010 ทรงเข้ารับการศึกษาระดับชั้นประถมศึกษา ณ โรงเรียนเซนต์แมรี่จนกระทั่งทรงสำเร็จการศึกษาระดับชั้นประถมศึกษาปีที่ 6 เมื่อปี 2016 ก่อนที่จะทรงเข้ารับการศึกษาระดับชั้นมัธยมศึกษาปีที่ 1 ในปีเดียวกัน ณ โรงเรียนเครปสโครวจนกระทั่งทรงสำเร็จการศึกษาระดับชั้นมัธยมศึกษาปีที่ 6 ในปี 2021 และทรงยังเคยสอบชิงทุนจากมหาวิทยาลัยแห่งชาตินครหลวง สหราชอาณาจักรราชสีมาและทรงได้รับโอกาสให้ไปศึกษาต่อ ณ มหาวิทยาลัยแห่งนั้นในสาขากฎหมายและทรงสำเร็จการศึกษาในปี 2025 ในตอนนี้ทรงเข้ารับการศึกษาระดับปริญญาโท สาขาการประวัติศาสตร์แห่งชาติ มหาวิทยาลัยแห่งชาติเลอบลังก์

## อาชีพก่อนทรงครองราชสมบัติ

หลังจากทรงสำเร็จการศึกษาจากมหาวิทยาลัยแห่งชาตินครหลวง พระองค์ทรงได้สอบเนติบัณฑิตและทรงผ่านการอบรมศึกษากฎหมายแห่งเนติบัณฑิตยสภามาแล้วในปีเดียวกัน ทั้งนี้ยังทรงเคยเข้าร่วมการทำงานกับศาลเมืองบัลมอรัล ในปี 2028 ทรงได้ลาออกจากการทำงานในศาลบัลมอรัล เพื่อมารับการศึกษาต่อในระดับปริญญาโทสาขาการประวัติศาสตร์ โดยในช่วงเวลาการศึกษา ทรงเคยได้รับบทบาทเป็นมัคคุเทศก์ประจำพิพิธภัณฑ์แห่งชาติ

## ผู้อ้างสิทธิ์ราชบัลลังก์พระองค์ที่ 3

เจ้าหญิงอิงกริด-อเล็กซานดร้าทรงขึ้นเป็นผู้อ้างสิทธิ์ราชบัลลังก์พระองค์ที่ 3 หลังการสิ้นพระชนม์ของเจ้าชายโฮกุน ดยุคแห่งทรอนด์ไฮม์ เมื่อปี 2026 ทั้งนี้ทรงได้รับการประกาศพระนามาภิไธยใหม่ว่า "เจ้าหญิงอิงกริด-อเล็กซานดร้า ผู้อ้างสิทธิ์แห่งราชบัลลังก์โทบาบริสตีนี่"

## พระมหากษัตริย์แห่งสหราชอาณาจักรโทบาบริสตีนี่

เมื่อวันที่ 25 มีนาคม ค.ศ. 2030 รัฐบาลได้จัดการลงประชามติถึงการเปลี่ยนแปลงระบอบการปกครอง หลังจากเมื่อต้นปีได้มีผู้คนเริ่มชุมนุมเพื่อเรียกร้องเอาสถาบันกษัตริย์กลับคืนมา โดยในการลงประชามติครั้งนี้ประชาชนร้อยละ 64 เห็นพ้องต้องกันว่าสถาบันควรได้รับการรื้อฟื้นอีกครั้งส่วนอีกร้อยละ 25 ไม่เห็นด้วยเกี่ยวกับการรื้อฟื้น ทั้งนี้เมื่อต้นปีที่ผ่านมาทรงเคยสัมภาษณ์กับสถานีโทรทัศน์โทบาวันถึงประเด็นนี้ว่า "*เราเห็นด้วยเกี่ยวกับการรื้อฟื้นสถาบันพระมหากษัตริย์กลับคืนมาอีกครั้ง เราเชื่อว่าประวัติศาสตร์ของตระกูลเราถูกมองด่างพ้อยจากเรื่องเมื่อ 69 ปีที่ผ่านมา*"

เมื่อวันที่ 29 มีนาคม 2030 รัฐบาลได้ออกประกาศว่าพระองค์จะได้รับการเฉลิมพระปรมาภิไธยว่า "สมเด็จพระราชินีนาถอิงกริดที่ 1 อเล็กซานดร้า" โดยจะทรงขึ้นครองราชสมบัติในวันที่ 1 เมษายนนี้ โดยจะทรงเข้าสาบานตนว่าจะภักดีต่อประเทศและรัฐธรรมนูญฉบับใหม่ในวันเดียวกันที่อาคารรัฐสภาและจะมีพิธีขึ้นครองราชสมบัติในเดือนพฤษภาคมนี้ โดยจะจัดขึ้นที่อาสนวิหารพระแม่ฟาติมา กรุงซอมเมอร์เซ็ต

## พระเกียรติยศและเครื่องราชอิสริยาภรณ์

### **พระเกียรติยศ**

* วันที่ 21 มกราคม ค.ศ. 2004 - 29 เมษายน ค.ศ. 2026 : อิงกริด อเล็กซานดร้า อาเกิชฮืส
* วันที่ 29 เมษายน ค.ศ. 2026 - 31 มีนาคม ค.ศ. 2030 : เจ้าหญิงอิงกริด-อเล็กซานดร้า ผู้อ้างสิทธิ์แห่งราชบัลลังก์โทบาบริสตีนี่
* 1 เมษายน ค.ศ. 2030 - ปัจจุบัน : สมเด็จพระราชินีนาถอิงกริดที่ 1 อเล็กซานดร้า

### **เครื่องราชอิสริยาภรณ์ภายในประเทศ**

* ประธานแห่งเครื่องราชอิสริยาภรณ์ไอยราแห่งโทบาบริสตีนี่ (2026-ปัจจุบัน)
* *สมาชิกแห่งเครื่องราชอิสริยาภรณ์ไอยราแห่งโทบาบริสตีนี่ (2005-2026)*
* ประธานแห่งเครื่องราชอิสริยาภรณ์เซนต์โอลาฟ (2026-ปัจจุบัน)
* *สมาชิกชั้นมหาประถมาภรณ์แห่งเครื่องราชอิสริยาภรณ์เซนต์โอลาฟ (2020-2026)*
* ประธานแห่งเครื่องราชอิสริยาภรณ์แดนเนอโบร (2026-ปัจจุบัน)